  Майя Бывальцева 12-тӥ оштолэзьлы Удмуртиысь сизьымаз ёросъёсын валэс юосты кизьыны потӥзы. Ваввож ёросын рапсэз но кизьыны кутскизы ни. Со сярысь улосвыл кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова улосвыл элькун тӧроен ортчытэм аппарат кенешон дыръя ивортӥз. Сизьым ёросъёсысь 29 возёсъёс валэс юосты кизьыны потӥзы. <…> Тулыс куинь арнялы вазьгес кутскиз, азьвыл аръёсын ӵошатыса. 2019-тӥ арын бусы ужъёсты быдэстыны 19-тӥ оштолэзьысен гинэ потыны кутским вал Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрКидысъёс чакламлэсь 4 процентлы тросгес дасязы. Ольга Абрамовалэн верамезъя, ӟечлыксы урод ӧвӧл. Та ласянь азьмынӥсьёс луо Каракулино, Камбарка, Алнаш, Вавож ёросъёс. Кидысъёссылэн ӟечлыкез улӥын Дэбес, Кез, Сьӧлта, Балезино ёросъёсын. Но, министрлэн кылъёсызъя, али уйпал ёросъёсын бусыос ужаны вуымтэ ай, куартолэзь кутсконын кизьыны потытозь кидысъёссэс тазатыны вуттозы на. Кизер эстӥськонэз возёсъёс кулэезлэсь ӝынызэ басьтӥзы ни, техниказэс миым сярысь умойгес дасязы. Кылем сӥзьыл толйись юосты 48 сюрс гектар вылэ кизизы. Туэ тулыс элькунын 402 сюрс 300 гектар музъемъёс вылэ кизьыны кулэ, со пӧлысь 341 сюрс 400 гектарзэ – тысё юосын. Тодэ вайытом, тулыс кизён ужъёсты нуыны элькунын 600 миллион манет висъялозы. Нош оглом 2020-тӥ арын гурт возёс удыслы юрттэтлы 2 миллиард 314 миллион манет чакламын.  Тегъёс: Ижкар Удмуртия гуртвозёс бусыужъёс мерттӥськон ОльгаАбрамова  